**RANGOS SUTARTIES SPECIALIOJI DALIS Nr. \_\_\_\_\_\_\_\_\_\_ / 25-GTS/30/583**

Vilnius 2025 m. gegužės \_\_\_ d.

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**RANGOVAS**

|  |  |
| --- | --- |
| **Pavadinimas** | UAB „KAEFER“ |
| **Buveinės adresas** | Ringuvos 65 A, LT-45245 Kaunas |
| **Juridinio asmens kodas** | 133527865 |
| **PVM mokėtojo kodas** | LT335278610 |
| **Banko sąskaita** | AB SEB bankas , Vilnius LT507044060002849446, SWIFT: CBVILT2X |
| **Atstovas ir atstovavimo pagrindas** |  |
| **Telefonas** |  |
| **El. pašto adresas** | [info@kaefer.lt](mailto:info@kaefer.lt) |

Pagal Pirkimą:

|  |  |
| --- | --- |
| **Pirkimo pavadinimas** | E-2 Garo katilo Nr. 4 (BKZ 75-39FB) mūro ir izoliavimo darbų pirkimas |
| **Pirkimo Nr.** | **2118134** |

1. **SUTARTIES DALYKAS (Sutarties BD 4 skyrius)**
   1. Rangovas įsipareigoja savo rizika ir savo medžiagomis (nebent šioje Sutartyje būtų nurodyta, kad atitinkamas medžiagas tiekia Užsakovas)**atlikti E-2 Garo katilo Nr. 4 (BKZ 75-39FB,) mūro ir izoliavimo darbus** (toliau – **Darbai**), aprašytus šios Sutarties 2 priede „Techninė specifikacija (E-2 Garo katilo Nr. 4 mūro ir izoliavimo darbai)“ (toliau – **Techninė specifikacija**), ir perduoti šių Darbų rezultatą Užsakovui, o Užsakovas įsipareigoja priimti tinkamai atliktus Darbus ir sumokėti už juos Sutartyje nurodytomis sąlygomis ir tvarka*.*
   2. Ši Sutartis sudaryta pasibaigus aukščiau nurodytam Pirkimui, kuriame Rangovo Pasiūlymas buvo pripažintas laimėtoju.
   3. Darbai atliekami adresu: Elektrinės g. 2, Vilnius.
2. **DARBŲ APIMTIS IR KAINA (Sutarties BD 5 skyrius)**
   1. Pagal šią Sutartį atliekamų Darbų sąrašas yra nurodytas Techninėje specifikacijoje.
   2. Užsakovas yra pasirinkęs fiksuotos kainos kainodaros būdą:
      1. Fiksuota Darbų kaina – 606 902,45 EUR (*šeši šimtai šeši tūkstančiai devyni šimtai du eurai 45 ct*), plius taikytinas PVM, kuris sudaro *127 449,51* EUR (*šimtas dvidešimt septyni tūkstančiai keturi šimtai keturiasdešimt devyni eurai 51 ct*), viso (su PVM) *734 351,96* EUR (*septyni šimtai trisdešimt keturi tūkstančiai trys šimtai penkiasdešimt vienas euras 96 ct*). Pradinė sutarties vertė yra lygi Rangovo pasiūlymo kainai be PVM, nurodytai už visą perkamų darbų apimtį.
   3. Pradinė Sutarties vertė / Darbų įkainis (EUR be PVM) Sutarties galiojimo laikotarpiu gali būti perskaičiuojami atsižvelgiant į darbo apmokėjimo, įrenginių, statybos produktų ir kitų darbų sudedamųjų̨ dalių sąnaudų pokyčius (bendras kainų lygio kitimas) pagal bendrą kainų lygio kitimą tokia tvarka:
      1. Indeksas – Valstybės duomenų agentūros Oficialiosios statistikos portalo1 (**https://osp.stat.gov.lt/** ) skelbiamas mėnesinis statybos sąnaudų̨ elementų kainų̨ indeksas („Inžineriniai statiniai“);
      2. Indeksavimo laikotarpis – tai laikotarpis, per kurį Indeksas pakinta tiek, kad turi būti perskaičiuojama  
         Pradinės Sutarties vertė / Darbų įkainis. Indeksavimo laikotarpio pradžia laikomas tas mėnuo, kurį buvo sudaryta Sutartis, arba Sutarties pakeitimo, atliekant Sutarties kainos indeksavimą, mėnuo. Indeksavimo laikotarpis negali būti trumpesnis kaip 6 (šeši) kalendoriniai mėnesiai (pirmą kartą perskaičiavimas galimas ne ankščiau kaip praėjus 6 (šešiems) mėnesiams po Sutarties įsigaliojimo, kiti perskaičiavimai gali būti atliekami ne dažniau kaip kas 6 (šešis) mėn. nuo paskutinio perskaičiavimo pagal šį punktą dienos);
      3. Pradinės Sutarties vertė / Darbų įkainis gali būti perskaičiuojama (-i), kai Indekso pokytis yra ne mažesnis kaip 5 proc. nuo Sutarties pasirašymo, arba nuo paskutinio kainos indeksavimo;
      4. Pradinės Sutarties vertė /Darbų įkainis perskaičiuojama (-i) bet kuriai iš Šalių pateikus kitai Šaliai pasiūlymą raštu perskaičiuoti Pradinę Sutarties vertę / Darbų įkainį. Pasiūlyme turi būti nurodytas Pradinės Sutarties vertės / Darbų įkainio perskaičiavimui naudojamas Indeksavimo laikotarpis bei Indeksavimo laikotarpio pabaigos Indeksas. Jeigu Šalies pasiūlyme nėra nurodytas Indeksavimo laikotarpio pabaigos indeksas, tai laikoma, kad Indeksavimo laikotarpio pabaiga yra tas mėnuo, kurį Šalis pateikė pasiūlymą.
      5. Pradinės Sutarties vertė / Darbų įkainis perskaičiuojama pagal žemiau nurodytą formulę:

Perskaičiuota Pradinės Sutarties vertė / įkainis = PD+((SK – PD)\*(IPb / IPr)), kur:

PD – iki prašymo pateikimo Užsakovo priimtų Darbų vertė, neįskaitant Pakeitimo pagrindu  
priimtus papildomus darbus (jeigu tokių būtų), be PVM;

SK – perskaičiavimo metu galiojanti Pradinės Sutarties vertė / Darbų įkainis atėmus Pakeitimo pagrinduatsisakytus darbus (jeigu tokių būtų) be PVM;

IPr – Indeksavimo laikotarpio pradžios Indeksas;

IPb – Indeksavimo laikotarpio pabaigos Indeksas (nurodytas Šalies prašyme).

* + 1. Perskaičiuota Pradinės Sutarties vertė / Darbų įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
    2. Perskaičiavimas įforminamas Šalių pasirašomu susitarimu, kuriame užfiksuojami perskaičiuoti Darbų įkainiai ir šio perskaičiavimo įsigaliojimo sąlygos.

1. **DARBŲ KOKYBĖ IR GARANTINIAI ĮSIPAREIGOJIMAI (Sutarties BD 6 skyrius)**
   1. Rangovui Sutartyje nustatytu terminu nepašalinus atitinkamų Darbų defektų (trūkumų), Rangovas, Užsakovui pareikalavus, moka Užsakovui 100,00 EUR (vienas šimtas eurų) baudą už kiekvieną pavėluotą dieną.
   2. Atliktų darbų garantinis terminas ne trumpesnis nei Techninės specifikacijos 7.1 p. nurodytas terminas. Garantinis laikas skaičiuojamas nuo Atliktų darbų perdavimo - priėmimo akto pasirašymo dienos.
2. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA (Sutarties BD 8 skyrius)**
   1. Sutartis vykdoma Pasiūlyme nurodytos jungtinės veiklos sutarties pagrindu NE.
   2. Šios Sutarties vykdymui Rangovas pasitelkia savo Pasiūlyme nurodytus trečiuosius asmenis (subranga) –UAB „Ekobazė“ atliekų utilizavimui.
3. **DARBŲ ATLIKIMO TERMINAI IR PRIĖMIMO TVARKA (Sutarties BD 9 skyrius)**
   1. Rangovas Darbus pradeda vykdyti kaip nurodyta Techninės specifikacijos 4.3 punkte.
   2. Galutinio perdavimo akto pasirašymo data, kaip numatyta Techninės specifikacijos 5.1 punkte.
4. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 skyrius)** 
   1. Apmokėjimo sąlygos – už atliktus darbus mokama kartą per mėnesį, pagal Rangovo pasiūlymo formos 2 priede *(E-2 Garo katilo Nr. 4 (BKZ 75-39FB) mūro ir izoliavimo darbų apimtys ir įkainiai (medžiagos rangovo)* nustatytus įkainius. Užsakovas Rangovo išrašytą ir pateiktą Sąskaitą apmoka per Sutarties BD numatytą 30 (trisdešimt) kalendorinių dienų terminą.
   2. Taikomas Užsakovo Rangovui už atliktus Darbus dalies mokėtinų sumų sulaikymas: **TAIP**. Sulaikoma dalis: 10 % nuo pagal atitinkamą Darbų dalies perdavimo aktą ar Darbų etapo perdavimo aktą mokėtinos sumos (be PVM).
5. **SUTARTIES ĮVYKDYMO UŽTIKRINIMAS. DRAUDIMAS (Sutarties BD 14 skyrius)** 
   1. Rangovas turi pateikti Užsakovui tokį Sutarties įvykdymo užtikrinimą:
      1. forma – neatšaukiama, pirmo pareikalavimo banko garantija / draudimo bendrovės išduotas laidavimo draudimas;
      2. užtikrinimo suma – **20.000,00** EUR (dvidešimt tūkstančių eurų, 00 ct);
      3. Sutarties įvykdymo užtikrinimo pateikimo terminas – per 10 (dešimt) darbo dienų po Sutarties pasirašymo.
   2. Rangovo civilinės atsakomybės draudimo suma: ne mažiau 43.400,00 EUR (keturiasdešimt trys tūkstančiai keturi šimtai eurų, 00 ct) vienam draudžiamajam įvykiui.
6. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja taip, kaip numatyta Sutarties BD 2.1 punkte.
   2. Sutartis galioja taip, kaip numatyta Sutarties BD 2.1 punkte.
   3. Sutartis gali būti pratęsta: pratęsimas nėra galimas.
   4. Sutarties pasibaigimas ar nutraukimas neturi įtakos ginčų nagrinėjimo tvarką nustatančių ir kitų Sutarties sąlygų galiojimui, jeigu šios sąlygos pagal savo esmę išlieka galioti ir po Sutarties pasibaigimo, t. y. kokybės garantijos, atsakomybės ir pan.
7. **SPECIALIOSIOS SĄLYGOS**
   1. Darbai pagal šią Sutartį gali būti atliekami šildymo sezono metu: NE.
   2. Sutarčiai taikomos aplinkos apsaugos vadybos sistemų reikalavimai: TAIP.
      1. Techninės specifikacijos 8 skyrius.
   3. Sutarčiai taikomi socialiniai kriterijai: NE.
   4. Jei Sutarties vykdymui taikomi socialiniai kriterijai ir/ar aplinkosauginės priemonės, ir Rangovas, vykdydamas Sutartį, jų nesilaiko, Užsakovas užfiksavęs tokį pažeidimą taiko 1000,00 (vieno tūkstančio) EUR dydžio baudą ir Užsakovas nuo kitos dienos Rangovui taiko 0,1 (vienos dešimtosios) procento dydžio delspinigius nuo Sutarties vertės neįskaitant PVM už kiekvieną uždelstą kalendorinę dieną iki pažeidimo pašalimo bet ne daugiau kaip už 30 (trisdešimt) kalendorinių dienų.
8. **PAKEIČIAMOS / NETAIKOMOS SUTARTIES BD SĄLYGOS**
   1. Pakeičiami šie Sutarties BD 7.2.4 punktas ir išdėstomas taip:
      1. „7.2.4. būti nuolat susipažinus su Užsakovo vidaus tvarkų aktualiomis redakcijomis (pagrindiniai Užsakovo lokaliniai teisės aktai publikuojami internetiniame puslapyje adresu <https://chc.lt/verslui-partneriams-tiekejams-ir-rangovams/>) ir, atliekant Darbus, jų laikytis, taip pat laikytis saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, gaisrinės saugos, techninių ir kitų teisė aktų reikalavimų (tame tarpe skirtų dirbant šilumos, dujų ir kituose įrenginiuose) bei susijusių Užsakovo nurodymų, nepažeisti trečiųjų asmenų interesų ir užtikrinti, kad šiame papunktyje nurodytų reikalavimų laikytųsi Rangovo bei Subrangovų darbuotojai. Pasirašydamas šią Sutartį Rangovas patvirtina, kad jis yra susipažinęs su šios Sutarties pasirašymo metu galiojančiomis Užsakovo vidaus tvarkomis ir įsipareigoja jų (įskaitant vėlesnius jų pakeitimus, jei tokių būtų) laikytis ir tai yra įskaičiuota į Darbų kainą / Darbų įkainius. Užsakovui pareikalavus, Rangovas įsipareigoja pasirašyti Užsakovo parengtos formos Susitarimą darbuotojų saugos ir sveikatos, gaisrinės saugos, aplinkosaugos klausimais. Už šiame punkte nurodytų reikalavimų nesilaikymo kilusias pasekmes visais atvejais atsako Rangovas“.
9. **PRIEDAI**
   1. Prie šios Sutarties SD pridedami žemiau nurodyti priedai, kurie sudaro neatskiriamą Sutarties dalį:
      1. Kontaktiniai adresai pranešimams siųsti ir asmenys, atsakingi už sutarties vykdymą;
      2. Techninė specifikacija su priedais;
      3. Rangovo pasiūlymas su priedais;
      4. Rangos sutarties BD;
      5. Susitarimas Darbuotojų saugos ir sveikatos, gaisrinės saugos, aplinkosaugos klausimais;
      6. AB Vilniaus šilumos tinklų Tiekėjų etikos kodeksas.
10. **ŠALIŲ PARAŠAI**

|  |  |
| --- | --- |
| **Užsakovo vardu:**  **AB Vilniaus šilumos tinklai**  Infrastruktūros komandos vadovas | **Rangovo vardu:**  **UAB „KAEFER“**  Generalinė direktorė |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |

Sutarties rengėjas:

Sutarties savininkas: Planavimo komanda.

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - *Spaudos g. 6-1, 05132 Vilnius, elektroninis paštas -* [*info@chc.lt*](mailto:info@chc.lt)*, tel. 19118.*
   2. Rangovo kontaktiniai adresai pranešimams siųsti: adresas - *Ringuvos 65 A, LT-45245 Kaunas, elektroninis paštas-* [*info@kaefer.lt*](mailto:info@kaefer.lt) *tel. .*
2. **KONTAKTINIAI ASMENYS** 
   1. Užsakovo atstovų, kurie bus atsakingi už šios Sutarties vykdymą, kontaktai:
   2. Rangovo atstovų, kurie bus atsakingi už šios Sutarties vykdymą, kontaktai:
   3. Rangovo atstovų, kurie bus atsakingi už aplinkosauginių tikslų įgyvendinimą atsakingo asmens kontaktai: *Rytų regiono vadovo pavaduotojas*
   4. Už Sutarties paviešinimą atsakinga Tiekimo grandinės komandos projektų koordinatorė.

|  |  |
| --- | --- |
| **Užsakovo vardu:**  **AB Vilniaus šilumos tinklai**  Infrastruktūros komandos vadovas | **Rangovo vardu:**  **UAB „KAEFER“**  Generalinė direktorė |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (parašas) | (parašas) |